Publication: Magyar Közlöny
Issue: MK-2005-159 (Year: 2005, Number: 159)
Era: 2004-2010
Section: 1 Az ügyfél az országkódok és a jogcím kitöltésére szolgáló mezõt üresen hagyja, amennyiben jegybanki információs rendszerhez kapcsolódó jogcímezési kötelezettségrõl szóló 16/2005. (VII.27.) MNB rendelet 3.§
Paragraph Index: 870

2. Fogalmak Jogcím / jogcímcsoport A fizetési mérleg tranzakciók megkülönböztetését biztosító kód és megnevezés, amely egyértelmûen jelzi, hogy adott fizetést milyen okból teljesítettek. A „csoport” elnevezés arra utal, hogy az adatszolgáltatás az adott jogcímcsoporton belül minden (A-K) – vagy a jogcím magyarázat szerint meghatározott több – szektorra tartalmazhat forgalmi adatot. Tranzakció Tranzakciónak tekintendõ minden olyan üzleti esemény, amelyben valamely gazdasági értéket egy másik gazdasági értékért cserébe adnak, melynek eredményeként a rezidensek és nem rezidensek egymással szembeni követelései és tartozásai megváltoznak, vagy a rezidensek és nem rezidensek között ellenérték szolgáltatása nélkül vagyonátadás megy végbe (folyó-, illetve tõketranszferek). Jelen adatszolgáltatásban – a megfigyelés sajátosságából adódóan – csak a pénzmozgással együtt járó tranzakciók tükrözõdnek. A forgalmi adatszolgáltatásban tranzakción a statisztikában megfigyelendõ, egyedi jellemzõkkel bíró – pl.: kinek a megbízásából, kinek a javára, mikor, milyen devizában, miért történt az utalás – egyetlen jogcímmel ellátott fizetési forgalmi tétel értendõ. Fizetési mérlegben megjelenõ forgalmak Áruk, szolgáltatások, jövedelmek, tõke- és egyéb vagyoni értékek rezidensek és nem rezidensek közötti áramlásával, illetve azok tulajdonjogának megváltozásával kapcsolatos átutalások és valutapénztári ügyletek. Beszerzési / eladási érték A vásárláskor / eladáskor elért ár, amely felhalmozott kamatot és piaci árváltozásból eredõ árfolyamkülönbözetet (együttesen hozamot) is tartalmaz. A jogcímezendõ forgalmak A statisztikai megfigyelési rendszer a gazdasági ügylettel járó pénzügyi eszközök / források forgalmából – tehát a pénzmozgásból – értesül a tranzakcióról. A jogcímezendõ számlatípusok alá besorolt számlák terhelésekor és jóváírásakor történik a – pénzforgalmat kiváltó ügyletre utaló – jogcím rögzítése. A tranzakció, azaz a jogcímezendõ tétel nem mindig azonos a könyvelési tétel kategóriájával. A fizetési forgalmi adatszolgáltatás elkészítéséhez egy (vagy több) könyvelési tételhez kapcsolódóan annyi jogcím kiadására kerül sor, ahány – jogcím kódban megkülönböztetett – gazdasági eseményt a könyvelési tétel(ek) kifejez(nek). A tárgyhóban rögzített, jogcímmel ellátott forgalmak összességét tartalmazza a fizetési forgalmi adatszolgáltatás. A jogcímezendõ állományok változásához mindig kapcsolódik jogcímmel ellátott forgalom. A kör kód révén a forgalmi adatok azt is megmutatják, hogy milyen jellegû (100-as, 900-as, vagy függõ) számlatípuson történt a forgalom. A forgalom jogcímezése nem függ attól, hogy melyik – 100-as, 900as vagy 803-as típus – állomány forgalmát kell a jogcímmel ellátni. Egy tranzakcióval összefüggésben akár egy, akár két jogcímezendõ állományban is változás következhet be. Nem változik jogcímezendõ számlatípus állománya, mégis jogcímezni kell Ø a adatszolgáltató nem rezidensekkel kötött konverziós ügyleteinél, ha az elszámolás a jelentõ adatszolgáltatónál lévõ jogcímezendõ számla mellett nem rezidensek más adatszolgáltatónál vezetett forint számláit, vagy más adatszolgáltató külföldön vezetett forint nostro számláit is érinti; Ø a fogadó banknál, ha a küldõ bank nem tudja megmondani a vostro számláról indított forint utalás érdemi jogcímét és a kedvezményezett a fogadó adatszolgáltató rezidens ügyfele vagy maga a fogadó bank. A fenti esetekben a adatszolgáltató egy másik rezidens bankkal is elszámolási kapcsolatban áll (attól „külföldi” forintot kap, vagy annak „külföldi” forintot utal). Pl. deviza és forint közti konverzió alkalmával a fizetési forgalmi adatszolgáltatásban ezért forintban a tranzakció lényegét kifejezõ jogcím mellett egy ezzel ellentétes elõjelû, a másik rezidens bankra utaló banki (hitelintézeti) jogcímû forgalmat is jelenteni kell. A két, különbözõ jogcímmel ellátott és egyenlegében nulla forgalmi tételt a nullás körön kell megadni. Az adatszolgáltató saját konverziós ügyleteinél a konverzió „másik lába” (az ügylethez kapcsolódó harmadik jogcímként) mindig valamely jogcímezendõ állomány változásaként jelenik meg. A jogcímezés módszerébõl következõen fennáll az az összefüggés, hogy a jogcímezendõ számlatípusok tárgyhavi összesített állományváltozása és az e típusokon elszámolt fizetési forgalom egyenlege megegyezik. A jogcím kódok tartalma A jogcímeket háromjegyû alfanumerikus karaktersorozattal kell kódolni. A jogcímek és a hozzájuk rendelt kódok csoportosítása a fizetési mérleg sorainak tagolását követi. A rezidensek és nem rezidensek közötti ügyletek jogcímezése az érdemi jogcímek, vagyis az 1–74. jogcímcsoportba tartozó kódok, a 790., 791., és 792. jogcím, valamint a 80–90. és a 82.,

Source: https://magyarkozlony.hu/hivatalos-lapok/cb9f8b3bbceb87e385fea2ec3118d50a9ad94232/dokumentumok/a9ca83ddf5f299e009a2595ef410ad3f2779ab2b/letoltes